Drømmer du om et job i reklamebranchen? - PDF
Download "Drømmer du om et job i reklamebranchen?"
1 Drømmer du om et job i reklamebranchen? Reklamebranchen omfatter en lang række bureauer med forskellige funktioner hvoraf en del overlapper hinanden. Klassisk tænker man på et reklamebureau, når man taler om reklamebranchen, men der er også en lang række specialiserede bureauer, som tager sig af helt specifikke områder, fx mediabureauer, designbureauer, kommunikationsbureauer, dialogbureauer, PR-bureauer, webbureauer, event/promotionbureauer osv. De forskellige slags bureauer overlapper hinanden og løser mange af de samme opgaver, men groft sagt fordeler det sig sådan: På et reklamebureau producerer man de overordnede kampagner, dvs. film, annoncer osv. På mediebureauerne planlægger man hvor, dvs. i hvilke medier reklamerne skal vises i forhold til målgruppen og booker reklamepladserne. Webbureauerne designer og programmerer bannere, kampagner i sociale medier og andre online tiltag. Designbureauerne skaber det grafiske look, fx logo er og emballage. Kommunikations- og PR bureauerne beskæftiger sig med at skabe gode relationer til pressen og sørge for, at der bliver talt på den rigtige måde i de rigtige medier. Dialog og Direct Marketing bureauerne bygger kampagner rettet imod enkeltpersoner, fx online eller postbefordret. Det er en spændende branche med masser af mulighed for personlig og faglig udvikling. Men den er også hård, og i modsætning til mange andre faggrupper får medarbejderne på bureauerne sjældent penge for at arbejde over. Man arbejder nemlig typisk i projekter med deadlines, som skal overholdes. De gode ideer kommer ikke altid på kommando, og når man skal præsentere en vigtig kampagne for en kunde, så sker det ofte, at man må tage aftenen i brug for at kunne nå det. Hvad kan du blive og hvordan? I de fleste fag er begge spørgsmål ret nemme at besvare, men ikke, når det gælder reklamebranchen. Den forandrer sig hele tiden, og de gamle stillingsbetegnelser får nyt indhold. Selv om to medarbejdere har samme titel, kan der sagtens være stor forskel på, hvilket arbejde de udfører og der er næsten altid forskel på, hvilken uddannelse de har. Der kan kort sagt ikke gives et enkelt svar. For at give dig et nogenlunde realistisk billede tager vi et konkret udgangspunkt: Nogle af de medarbejdere, der var på arbejde i et københavnsk reklamebureau en tilfældig eftermiddag i vinteren Anja, medieøkonom, AD er Benjamin - student, klipperassistent Bo - medieøkonom, projektleder
2 Carsten - Medie Højskole og handelsskole, produktionschef Hanne - konditor, driftsansvarlig Helle - cand.mag. i dansk og humanistisk informatik & datamatik, tekstforfatter Henrik - mesterlære som reklametegner + Medie Højskole, kreativ direktør Jens - Medie Højskole, AD er Lars - Master of Arts fra Royal College of Arts, AD er Laura - matematisk student, tekstforfatter Lene - tandplejer, producer Linda - grafisk kontorassistent fra Medie og merkonom, projektleder Lis - mesterlære som reklametegner, DTP er Lise - cand.merc. International Business & Strategy, kontaktdirektør Lotte - cand.merc. i økonomisk markedsføring, projektleder Pernille - cand.it., projektleder Pernille - handelsskolestudent, projektleder Peter - skolelærer, tekstforfatter Rasmus - cand.merc. International Marketing & Management, projektleder Rasmus - 9. klasse, manuskriptforfatter Sus - merkonom, projektleder Jens og Henrik er fra samme årgang på Grafisk Højskole. Den ene arbejder som AD er, den anden er bureauets kreative direktør. Mange af ovenstående funktioner findes også i de forskellige andre former for bureauer og der er mange måder hvorpå du kan ende i et af disse jobs. Men lad os for en stund glemme hvordan medarbejderne kom derhen, og i stedet se på arbejdsopgaverne.
3 Hvem laver hvad på bureauet? Mange funktioner går igen i de forskellige former for bureauer Projektlederen eller account manager Har et ansvarsfyldt job som bindeled mellem kunden og bureauet. Projektlederen står bl.a. for den daglige kontakt, og han skriver de briefinger ( opgaveformuleringer ), som bureauets (kreative) medarbejdere arbejder ud fra. Projektlederen er også ansvarlig for, at budgetter og tidsplaner bliver overholdt. Nogle gange fungerer projektlederen samtidig som strategisk sparringspartner for kunden. Media planner Planneren kan fx hjælpe kunderne med at udarbejde en strategi for, hvordan de skal kommunikere til og med målgruppen. Planneren er også med til at oversætte de tørre tal fra statistikker og analyser til noget, der sætter fantasien i gang hos de kreative. Nogle er specialiserede på digital, andre på trykt, TV og radio. Dette fagområde eksekveres først og fremmest hos media bureauerne, men reklamebureauer kan også have strategiske plannere ansat. Tekst og AD (Art Director) Traditionelt udgør tekstforfatteren og AD eren et team, som arbejder sammen om at udvikle de kreative løsninger. Men opdelingen i, hvem der gør hvad på bureauet, er ikke så fast, og begge er som regel også med til at tænke strategisk og udvikle den overordnede retning for en kampagne. Mange kalder sig i stedet kreatører for at signalere, at de ikke kun tænker i enten ord eller billeder. Men ellers, lidt forenklet, skriver tekstforfatteren teksterne, mens AD eren (kunst produceren) står for billedsiden. Tekstforfatteren Idéudvikling og ord til annoncer, web, brochurer, breve, pay-offs, radioreklamer, tv-spots hvad som helst. Tekstforfattere findes i de fleste af de forskellige bureauer, særligt Reklame- PR, kommunikations- og dialogbureauerne. AD eren Idéudvikling og visuelt udtryk til annoncer, web, brochurer, breve, tv-spots hvad som helst. Grafisk design, illustrationer, farveholdning, billedvalg, visuel identitet. Webdesigner Ud over AD eren har mange bureauer ansat webdesignere, som har specialiseret sig i opbygning af websites, interaktiv kommunikation, bannerannoncer osv. DTP eren (desktop publishing), mediegrafikeren og billedbehandleren sørger for, at annoncerne bliver gjort klar til indrykning i medierne og for at brochurer, plakater osv. er klar til tryk. De arbejder i programmer som Photoshop, Illlustrator og InDesign og sætter bl.a. teksten op med den rigtige skrift, beskærer og placerer billeder, fritlægger illustrationer,
4 indsætter kundens logo og tjekker farverne, inden de sender opgaven videre som en pdf-fil. Produktions-m/k en Fører projekterne ud i livet og sikrer, at kvaliteten er i orden. Han ved fx alt om forskellige papirtyper, og hvor man skaffer den helt rigtige emballage til en sjov forsendelse til målgruppen. Han indhenter og forhandler tilbud fra leverandører og vælger trykkeri til hver enkelt brochure, folder, vinduesplakat, t-shirt, stilladsreklame Filmproduktionen Måske har bureauet en filmafdeling, som står for produktionen af biografreklamer, tv- og radiospots og videoer til fx YouTube. Medarbejderne skriver kontrakterne, booker locations til optagelserne og sørger i det hele taget for alt det praktiske. og når alt det er sagt, så kan det sagtens være projektlederen, der skriver teksten, AD eren, der ringer til kunden, dtp eren, der layouter og så videre og så videre og så videre.
5 Og hvilken uddannelse skal du så vælge? Det spørgsmål kan man, som du nok har gættet, heller ikke komme med et entydigt svar på. Men helt overordnet gælder følgende: Ønsker du et administrativt job som projektleder, kan du fx overveje en uddannelse på Mediehøjskolen, CBS eller RUC. Vil du den grafiske vej, skal du måske på Mediehøjskolen, IT-Universitetet, en designskole, en teknisk skole eller et erhvervsakademi. Vil du arbejde med ord, kan du læse sprog, kommunikation eller retorik på universitetet eller søge ind på journalisthøjskolen. Hvis du kan lide branchen, men ikke har et gran kreativitet i dig, kan du stadig være med: Der jo også brug for en række administrative funktioner, som på alle andre arbejdsplader. Økonomiafdelingen, receptionen, HR og kantinen skal jo også bemandes -mulighederne er mange. Det kan du alt sammen læse mere om på Velkommen og god arbejdslyst!